text: приложими към операциите по финансиране в рамките на мисията на Банката;в) упражнява правомощията, предвидени в членове 9 и 11 за назначаването и освобождаването от длъжност на членовете на Съвета на директорите и на Управителния комитет, както и тези предвидени в член 11, параграф 1, втора алинея;г) взема решения относно предоставянето на финансиране за инвестиционни операции, които се осъществяват изцяло или частично извън територията на държавите-членки в съответствие с член 16, параграф 1;д) одобрява годишния доклад на Съвета на директорите;е) одобрява годишния баланс и отчета за приходи и разходи;ж) осъществява други правомощия и функции, предоставени с настоящия устав;з) приема правилника за дейността на Банката.4. В рамките на Договора и на настоящия устав Съветът на гуверньорите има право с единодушие да приема всякакви решения, отнасящи се до суспендиране на операциите на Банката, и ако съществува необходимост за това – за нейното ликвидиране.Член 8(предишен член 10)Освен ако не е предвидено друго в настоящия устав, решенията на Съвета на гуверньорите се вземат с мнозинство от неговите членове. Това мнозинство трябва да представлява поне 50 % от капитала на Банката.Квалифицираното мнозинство изисква да бъдат събрани осемнадесет гласа и 68 % от записания капитал.Въздържането от гласуване на присъстващи или представлявани членове не е пречка за приемането на решения, които изискват единодушие.Член 9(предишен член 11)1. Съветът на директорите взема решения относно предоставянето на финансиране, по-специално под формата на кредити и гаранции, и предоставянето на заеми, определя лихвените проценти по заемите, както и комисионите и други такси. На основа на взето с квалифицирано мнозинство решение той може да делегира някои от своите правомощия на Управителния комитет. Той определя условията и реда на това делегиране и контролира неговото изпълнение.Съветът на директорите следи за разумното управление на Банката и гарантира, че тя се управлява в съответствие с разпоредбите на договорите и на устава, и общите насоки на Съвета на гуверньорите.2. Съветът на Директорите се състои от двадесет и осем директори и осемнадесет алтернативни директори.Директорите се назначават от Съвета на гуверньорите за срок от пет години, един определен от всяка държава-членка и един определен от Комисията.Алтернативните директори се назначават от Съвета на гуверньорите за срок от пет години, както е посочено по-долу:- двама алтернативни директори, определени от Федерална република Германия,- двама алтернативни директори, определени от Френската република,- двама алтернативни директори, определени от Италианската република,- двама алтернативни директори, определени от Обединено кралство Великобритания и Северна Ирландия,- един алтернативен директор, определен по общо съгласие от Кралство Испания и Португалската република,- един алтернативен директор, определен по общо съгласие от Кралство Белгия, Великото херцогство Люксембург и Кралство Нидерландия,- един алтернативен директор, определен по общо съгласие от Кралство Дания, Република Гърция, Ирландия и Румъния,- един алтернативен директор, определен по общо съгласие от Република Австрия, Република Финландия и Кралство Швеция,- трима алтернативни директори, определени по общо съгласие от Република България, Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република,- един алтернативен директор, определен от Комисията.Съветът на директорите кооптира шест експерти без право на глас: трима членове и трима алтернативни директори.Мандатът на директорите и на алтернативните


text: директори може да бъде подновяван.Процедурният правилник определя реда и условията за участие в заседанията на Съвета на директорите и приложимите към алтернативните директори и кооптираните експерти разпоредби.Председателят на Управителния комитет или в негово отсъствие един от заместник-председателите, ръководи заседанията на Съвета на директорите, но няма право да гласува.Членовете на Съвета на директорите се избират измежду лицата, чиято независимост и компетентност е извън всякакво съмнение; те са отговорни само пред банката.3. Директор може да бъде освободен от длъжност от Съвета на гуверньорите, с квалифицирано мнозинство, само ако той повече не отговаря на условията, необходими за изпълнението на неговите задължения.Ако годишният доклад не бъде одобрен, Съветът на директорите подава оставка.4. Всяко вакантно място, което възниква поради смърт, доброволно подаване на оставка, освобождаване от длъжност или подаване на колективна оставка се попълва в съответствие с параграф 2. Съответният член се заменя за остатъка от неговия мандат, освен когато се осъществява замяна на целия Съвет на директорите.5. Съвета на гуверньорите определя възнаграждението на членовете на Съвета на директорите. Съвета на гуверньорите определя дейностите, които са несъвместими със задълженията на директор или на алтернативен директор.Член 10(предишен член 12)1. Всеки директор има право на един глас в Съвета на директорите. Той може да делегира правото си на глас във всички случаи, при условията, които ще бъдат определени във вътрешния правилник на Банката.2. Освен, ако друго не е предвидено в настоящия устав, решенията на Съвета на директорите се взимат най-малко от една трета от членовете, които имат право на глас, представляващи най-малко петдесет процента от записания капитал. Квалифицираното мнозинство изисква осемнадесет гласа в полза на предложението и шестдесет и осем процента от записания капитал. Правилникът за дейността на Банката урежда кворума, който се изисква, за да бъдат действителни решенията на Съвета на директорите.Член 11(предишен член 13)1. Управителният комитет се състои от председател и осем заместник-председатели, назначени за срок от шест години от Съвет на гуверньорите, по предложение на Съвета на директорите. Техните мандати могат да бъдат подновявани.Съветът на гуверньорите с решение, прието с единодушие, може да промени броя на членовете на Управителния комитет.2. По предложение на Съвета на директорите, прието с квалифицирано мнозинство, Съветът на гуверньорите може, на свой ред с квалифицирано мнозинство, принудително да пенсионира член на Управителния комитет.3. Управителният комитет е отговорен за текущото функциониране на банката под ръководството на председателя и контрола на Съвета на директорите.Той подготвя решенията на Съвета на директорите, в частност решенията относно сключването на заеми и предоставянето на финансиране, по-специално под формата на кредити и гаранции; той е длъжен да осигурява изпълнението на тези решения.4. Управителният комитет взема решения с мнозинство, когато дава мнения относно предложенията за сключване на заеми и за предоставяне на финансиране, по-специално под формата на кредити и на гаранции.5. Съветът на гуверньорите определя възнаграждението на членовете на Управителния комитет и определя кои дейности са несъвместими с техните задължения.6. Председателят, или ако той е възпрепятстван, някой заместник-председател представлява Банката пред съда и в други случаи.7. Членовете на персонала на Банката се намират под ръководството на председателя. Те биват наемани и освобождавани от длъжност от него. При избора

type: contracts

jurisdiction: EU


text: на персонала се вземат предвид не само личните качества и квалификация, но и справедливото представяне на гражданите от държавите-членки. Процедурният правилник определя кой орган е компетентен да приема разпоредбите, приложими към персонала.8. Управителният комитет и персонала на Банката са отговорни само пред Банката и са напълно независими при изпълнението на своите задължения.Член 12(предишен член 14)1. Комитет, състоящ се от шест членове, назначавани въз основа на тяхната компетентност от Съвета на гуверньорите проверява дали дейностите на Банката съответстват на най-добрите банкови практики и отговаря за проверката на счетоводните отчети на Банката.2. Посоченият в параграф 1 комитет ежегодно преглежда редовността на операциите и на счетоводните книги на Банката. За тази цел той проверява дали операциите на Банката са били извършени при спазване на предвидените в настоящия устав и в процедурния правилник формалности и процедури.3. Посоченият в параграф 1 комитет потвърждава, че финансовите отчети, както и всяка друга финансова информация, която се съдържа в установените от Съвета на директорите годишни счетоводни отчети, дават точна представа за финансовото състояние на Банката, както по отношение на актива, така и на пасива, за резултатите от нейните операции и за потоците от налични средства през съответната финансова година.4. Процедурният правилник уточнява квалификацията, която членовете на комитета по параграф 1 трябва да притежават, и определя условията и реда за дейността на комитета.Член 13(предишен член 15)Банката поддържа контакти с всяка държава-членка посредством орган, определен от тази държава. При осъществяването на финансовите операции банката се обръща към националната централна банка на съответната държава-членка и с други финансови институции, определени от тази държава.Член 14(предишен член 16)1. Банката сътрудничи с всички международни организации, действащи в области, подобни на нейните.2. Банката се стреми да установи всички подходящи контакти, които са в интерес на сътрудничеството с банки и финансови институции в държавите, където се разпростира нейната дейност.Член 15(предишен член 17)По искане на държава-членка, на Комисията или по своя собствена инициатива Съветът на гуверньорите, в съответствие със същите разпоредби, които се прилагат по отношение на тяхното приемане, тълкува или допълва насоките, приети от него в съответствие с член 7 от настоящия устав.Член 16(предишен член 17)1. В рамките на задачата, определена в член 309 от Договора за функционирането на Европейския съюз, Банката предоставя на своите членове или на частни, или публични предприятия финансиране, по-специално под формата на кредити и гаранции за осъществяване на инвестиции в рамките на териториите на държавите-членки, доколкото тези средства не могат да бъдат получени от други източници при приемливи условия.С решение на Съвета на гуверньорите, взето с квалифицирано мнозинство по предложение на Съвета на директорите, банката може да предоставя финансиране за инвестиции, които се изпълняват изцяло или отчасти извън териториите на държавите-членки.2. Доколкото това е възможно, кредитите се предоставят само при условия, че се използват и други източници на финансиране.3. При отпускане на кредит на едно предприятие или на друга организация, която не е държава-членка, Банката поставя отпускането на кредита в зависимост било от предоставянето на гаранция от държавата-членка, на чиято територия се осъществява инвестицията, било на други адекватни гаранции или на финансовата стабилност на длъжника.Освен това, в рамките на установените от


text: Съвета на гуверньорите принципи по смисъла на член 7, параграф 3, буква б), и ако изпълнението на предвидените в член 309 от Договора за функционирането на Европейския съюз операции го налага, Съветът на директорите определя с квалифицирано мнозинство условията и реда за всяко финансиране, което се отличава със специфичен профил на риска и поради това се счита за специална дейност.4. Банката може да гарантира кредити, договаряни от публични или частни предприятия или от други органи, за целите на осъществяването на проектите, предвидени в член 309 от Договора за функционирането на Европейския съюз.5. Общата сума на отпуснатите от Банката заеми и гаранции не трябва да надвишава 250 % от записания капитал, резервите, неразпределените провизии и излишъка по отчета за приходите и разходите. Съвкупният сбор на въпросните пера се изчислява, като се приспадне сума, равна на записания размер на всяко дялово участие на Банката, независимо от това дали е внесено или не.В нито един момент внесената сума за придобиване на дялови участия на Банката не трябва да надвишава общата сума на внесената част от нейния записан капитал, на нейните резерви, на неразпределените провизии и на излишъка по отчета за приходите и разходите.По изключение, специалните дейности на Банката съгласно решенията на Съвета на гуверньорите и на Съвета на директорите в съответствие с параграф 3 са предмет на специфична дотация от резервите.Настоящият параграф се прилага също по отношение на консолидираните отчети на Банката.6. Банката се защитава срещу рисковете във връзка с промяната на курсовете като включва в договорите за кредити и гаранции, предоставяни от нея, такива клаузи, каквито смята за подходящи.Член 17(предишен член 19)1. Размерите на лихвите по кредитите, които предстои да бъдат отпуснати от банката, както и комисионите и другите такси, се привеждат в съответствие с условията, които са налице на капиталовия пазар и се изчисляват по такъв начин, че приходите от тях да дават възможност на банката да изпълнява своите задължения, да покрива разходите и рисковете си и да създаде резервен фонд, в съответствие с предвиденото в член 22.2. Банката няма право да предоставя намаление на размера на лихвите. Ако изглежда желателно намаляването на лихвите с оглед характера на инвестицията, който трябва да бъде финансиран, съответната държава-членка или някое друго ведомство подпомага изплащането на лихвите, доколкото това е съвместимо с член 107 от Договора за функционирането на Европейския съюз.Член 18(предишен член 20)При своите операции по финансиране Банката е длъжна да спазва следните принципи:1. Да следи за възможно най-рационалното използване на нейните фондове в интерес на Съюза.Тя може да предоставя кредити или гаранции само:а) когато, в случаите на инвестиции, осъществявани от предприятията в производствения сектор плащанията за лихви и амортизационните плащания са покрити от печалбите от операции, или в случай на други инвестиции – от задължение, поето от държавата, в която инвестицията следва да бъде осъществена или по друг начин; иб) когато изпълнението на инвестицията допринася за увеличаването на икономическата производителност като цяло и благоприятства за реализирането на вътрешния пазар.2. Банката няма право да придобива участие в предприятие, нито да поема отговорност за неговото управление, освен ако това не се налага с оглед


text: защита на правата на банката, за да се гарантира връщането на предоставените в заем средства.Все пак, в рамките на определените от Съвета на гуверньорите принципи по силата на член 7, параграф 3, буква б), ако изпълнението на предвидените в член 309 от Договора за функционирането на Европейския съюз операции го налага, Съветът на директорите определя с квалифицирано мнозинство условията и реда за придобиване на дялово участие в капитала на търговско предприятие, обикновено като допълнение към заем или гаранция, доколкото това е необходимо за финансирането на инвестиция или програма.3. Банката има право да цедира своите вземания на капиталовия пазар и за тази цел може да поиска от своите длъжници да издадат облигации или други ценни книжа.4. Нито Банката, нито държавите-членки могат да поставят условия които изискват средствата, предоставени като кредит от банката, да бъдат изразходвани в точно определена държава-членка.5. Банката може да предоставя своите кредити след организиране на международни търгове.6. Банката няма право да финансира изцяло или отчасти каквато и да е било инвестиция, срещу която възразява държавата-членка, на чиято територия тази инвестиция следва да се изпълни.7. В допълнение към кредитната си дейност Банката може да предоставя услуги по техническа помощ в съответствие с условията и реда, определени от Съвета на гуверньорите, като действа с квалифицирано мнозинство, и при спазване на настоящия устав.Член 19(предишен член 21)1. Всяко предприятие или публично или частно образувание може да подаде искане за финансиране пряко пред Банката. Исканията могат да се подават чрез Комисията или чрез държавата-членка, на чиято територия ще се осъществи инвестицията.2. Исканията, подавани чрез Комисията, се изпращат за мнение на държавата-членка, на чиято територия ще се изпълнява инвестицията. Исканията, отправени чрез държава-членка се представят на Комисията за становище. Исканията, отправени пряко от предприятието, се предоставят на съответната държава-членка и на Комисията.Държавата-членка и Комисията предоставят своите становища в рамките на два месеца. Ако в този срок не бъде получен никакъв отговор, Банката може да приеме, че срещу тази инвестиция не е отправено възражение.3. Съветът на директорите се произнася по операции по финансиране, които са му предоставени от Управителния комитет.4. Управителният комитет проверява дали представените до него операции по финансиране са съобразени с разпоредбите на този устав, в частност с членове 16 и 18. Когато Управителният комитет подкрепя финансирането, той е длъжен да внесе съответното предложение в Съвета на директорите; Комитетът може да даде положителното си становище в зависимост от изпълнението на такива условия, каквито счита за съществени. Когато Управителният комитет е против предоставянето на финансиране, той внася съответните документи, заедно със своето становище в Съвета на директорите.5. Когато Управителният комитет е дал отрицателно становище, Съветът на директорите не може да предостави съответното финансиране, освен ако не вземе единодушно решение за това.6. Когато Комисията е дала отрицателно становище, Съветът на директорите не може да предостави съответното финансиране, освен ако неговото решение за това не е единодушно, като директорът, който е предложен от Комисията се въздържи.7. Когато и Управителният комитет, и Комисията са дали отрицателно становище, Съветът на директорите не може да предостави кредит или гаранция.8. Когато с оглед защитата на правата и интересите на Банката


text: се налага преструктурирането на определена операция по финансиране, свързана с одобрени инвестиции, Управителният комитет незабавно взема неотложните мерки, които счете за необходими, като незабавно докладва за тях на Съвета на директорите.Член 20(предишен член 22)1. Банката може да взема назаем от капиталовите пазари средствата, които са й необходими за изпълнението на нейните задачи.2. Банката може да взема заеми на капиталовите пазари на държавите-членки в рамките на приложимите към тези пазари законови разпоредби.Компетентните органи на държава-членка с дерогация по смисъла на член 139, параграф 1 от Договора за функционирането на Европейския съюз, могат да се противопоставят на това, само ако имат опасения за сериозни смущения на капиталовия пазар.Член 21(предишен член 23)1. Банката може да използва средствата, от които не се нуждае за непосредствено посрещане на задълженията си, по следните начини:а) тя може да инвестира на паричните пазари;б) тя може, в съответствие с разпоредбите на член 18, параграф 2 да купува или да продава ценни книжа;в) тя може да осъществява всякакви други финансови операции, които са свързани с нейните цели.2. Без да се засягат разпоредбите на член 23, Банката при управлението на своите инвестиции няма право да осъществява какъвто и да е валутен арбитраж, освен ако това не се налага пряко заради осъществяването на нейните операции по предоставянето на заеми или за изпълнението на задължения, които произтичат от взети заеми или предоставени гаранции.3. В областите, обхванати от настоящия член, Банката действа съгласувано с компетентните органи или с националната централна банка на съответната държава-членка.Член 22(предишен член 24)1. Постепенно трябва да бъде създаден фонд "Резервен", който е в размер до 10 % от основния капитал. Ако състоянието на задълженията на банката позволява това, Съветът на директорите може да реши да задели и допълнителни резерви. Докато фонд "Резервен" бъде напълно създаден, средствата в него трябва да постъпват от:а) лихвата, получавана по заемите, предоставяни от банката от сумите, които трябва да бъдат платени от държавите-членки в съответствие с член 5;б) лихвата, получавана по заеми, предоставяни от банката от средства, получени от връщането на заемите, посочени в буква а),доколкото тези приходи не са необходими за посрещането на задълженията на банката или за покриването на нейните разходи.2. Ресурсите от фонд "Резервен" трябва да бъдат инвестирани по такъв начин, че по всяко време да бъдат в наличност, с оглед изпълнението на целта на фонда.Член 23(предишен член 25)1. Банката има право по всяко време да прехвърля своите активи, които са във валутата на една държава-членка, чиято парична единица не е еврото , с цел да осъществява финансови операции, съответни на задачата, предвидена в член 309 от Договора за функционирането на Европейския съюз, като се вземат предвид разпоредбите на член 21 от настоящия устав. Банката, доколкото това е възможно, е длъжна да избягва извършването на такива трансфери, ако разполага със средства в брой или ликвидни средства в съответната валута.2. Банката не може да прехвърля своите активи, които са във валутата на държава-членка, чиято парична единица не е еврото във валута на трета страна, без съгласието на съответната държава-членка.3. Банката може свободно да разполага с тази част от своя капитал, която е платена,


text: както и в която и да е валута, взета назаем на пазарите извън Съюза.4. Държавите-членки се задължават да предоставят на длъжниците на банката необходимата валута за възвръщането на капитала и за заплащането на лихва по заеми или комисионни по гаранции, предоставени от банката за инвестиции, които се осъществяват на тяхна територия.Член 24(предишен член 26)Ако държава-членка не изпълнява задълженията си съгласно членството, произтичащи от този устав, в частност задължението да заплати своя дял от записания капитал или да обслужва своите дългове, тогава предоставянето на заеми или гаранции на тази държава-членка или на нейни граждани може да бъде спряно по решение на Съвета на гуверньорите, който приема решения с квалифицирано мнозинство.Това решение не освобождава нито държавата-членка, нито нейните граждани от задълженията им към банката.Член 25(предишен член 27)1. Ако Съветът на гуверньорите реши да спре операциите на Банката, тогава се спират незабавно всички нейни дейности, с изключение на онези, които са необходими за надлежното реализиране, запазване и защита на нейните активи, както и за уреждането на нейните задължения.2. В случай на ликвидация, Съветът на гуверньорите назначава ликвидатори и им предоставя указания за осъществяването на ликвидацията. Той следи за защитата на правата на членовете на персонала.Член 26(предишен член 28)1. Във всяка от държавите-членки банката притежава най-широката правоспособност, предоставяна на юридическите лица съгласно националните законодателства; в частност тя може да придобива или да се разпорежда с движима или недвижима собственост и може да бъде страна в съдебно производство.2. Имуществото на Банката е освободено от всякакви форми на реквизиция или експроприиране.Член 27(предишен член 29)Споровете между Банката, от една страна и нейните кредитори, длъжници или трети лица, от друга, се решават от компетентните национални съдилища, освен когато компетентността е предоставена на Съда на Европейския съюз. Банката може да предвиди в договор арбитражна процедура.Банката има служебен адрес във всяка държава-членка. Но тя е длъжна във всеки договор да посочва специален служебен адрес.Имуществото и активите на Банката не подлежат на запор или на конфискация чрез принудително изпълнение, освен въз основа на съдебно решение.Член 28(предишен член 30)1. Съветът на гуверньорите, като действа с единодушие може да реши да създаде клонове или други образувания, които притежават юридическа правосубектност и финансова самостоятелност.2. Съветът на гуверньорите приема с единодушие уставите на посочените в параграф 1 образувания. Уставите определят по-специално техните цели, структура, капитал, членове, местонахождение на седалището, финансови ресурси, средства за намеса, правила за контрол, както и тяхната връзка с органите на Банката.3. Банката е компетентна да участва в управлението на тези образувания и в записания им капитал до размера, определен с единодушие от Съвета на гуверньорите.4. Протоколът за привилегиите и имунитетите на Европейския съюз се прилага по отношение на образуванията по параграф 1, доколкото те се подчиняват на правото на Съюза, по отношение на членовете на техните органи при изпълнение на служебните им задължения и по отношение на техния персонал, в същия смисъл и при същите условия, както приложимите към Банката.Дивидентите, капиталовите печалби или другите форми на приходи, произтичащи от тези образувания, на които имат право членовете, различни от Европейския съюз и Банката, остават въпреки това подчинени на фискалните разпоредби на приложимото


text: законодателство.5. В определените по-долу граници Съдът на Европейския съюз е компетентен да разглежда спорове относно мерки, приети от органите на образувание, което се подчинява на правото на Съюза. Производствата срещу такива мерки могат да бъдат образувани от всеки член на такова образувание, в това му качество, или от държавите-членки при предвидените в член 263 от Договора за функционирането на Европейския съюз условия.6. Съветът на гуверньорите, като действа с единодушие може да реши да допусне персонала на образуванията, подчинени на правото на Съюза, до общи схеми с Банката при спазване на съответните вътрешни процедури.--------------------------------------------------


text:
 29.9.2010
 BG
 Официален вестник на Европейския съюз
 L 255/1
 Само оригиналните текстове на ИКЕ на ООН имат правна сила съгласно международното публично право. Статутът и датата на влизане в сила на настоящото правило следва да бъдат проверени в последната версия на документа на ИКЕ на ООН за статута TRANS/WP.29/343, който е на разположение на електронен адрес:
 http://www.unece.org/trans/main/wp29/wp29wgs/wp29gen/wp29fdocstts.html
 Правило No 107 на Икономическата комисия за Европа на Организацията на обединените нации (ИКЕ на ООН) — единни изисквания относно одобрението на превозни средства от категория М2 или М3 по отношение на тяхната обща конструкция
 Включва целия валиден текст до:
 Серия от изменения 03 — дата на влизане в сила: 11 август 2010 г.
 СЪДЪРЖАНИЕ
 ПРАВИЛО
 1.
 Обхват
 2.
 Определения
 3.
 Заявление за одобрение
 4.
 Одобрение
 5.
 Изисквания
 6.
 Изменение и разширяване на одобрението на типа на превозно средство или каросерия
 7.
 Съответствие на производството
 8.
 Санкции за несъответствие на производството
 9.
 Окончателно прекратяване на производството
 10.
 Преходни разпоредби
 11.
 Наименования и адреси на техническите служби отговорни за провеждане на изпитвания за одобрение, и на административните отдели
 12.
 (Запазено)
 ПРИЛОЖЕНИЯ
 Приложение 1 —
 Документация на ИКЕ за одобрение на типа
 Част I —
 Образци на информационни документи
 Част II —
 Сертификат за одобрение на типа
 Приложение 2 —
 Разполагане на маркировките за одобрение
 Приложение 3 —
 Изисквания, на които трябва да отговарят всички превозни средства:
 Допълнение —
 Проверка на границата на статично накланяне посредством изчисление
 Приложение 4 —
 Пояснителни схеми
 Приложение 5 —
 (Запазено)
 Приложение 6 —
 Указания за измерване на силите на затваряне на обслужващи врати с механизирано задвижване
 Приложение 7 —
 Допълнителни изисквания за превозни средства от класове A и B
 Приложение 8 —
 Изисквания към техническите устройства, подпомагащи достъпа на лицата с ограничена подвижност
 Приложение 9 —
 (Запазено)
 Приложение 10 —
 Одобрение на типа на отделни технически възли и одобрение на типа на превозно средство, оборудвано с каросерия, която вече е одобрена като отделен технически възел
 Приложение 11 —
 Маси и размери
 Приложение 12 —
 Допълнителни предписания за безопасност за тролейбуси
 1. ОБХВАТ
 1.1.
 Настоящото правило се прилага при одобрението на всяко превозно средство от категория М2 или М3 на един етаж, на два етажа, монолитно и съчленено (1).
 1.2.
 При все това изискванията на настоящото правило не се отнасят за следните превозни средства:
 1.2.1.
 Превозни средства, специално конструирани за превоз на лица под стража, например затворници.
 1.2.2.
 Превозни средства, специално конструирани за превоз на ранени или болни лица (линейки).
 1.2.3.
 Превозни средства за движение извън пътища.
 1.2.4.
 Превозни средства, специално конструирани за превоз на ученици.
 1.3.
 Изискванията на настоящото правило се прилагат към следните превозни средства, само до степен, до която те са съвместими с тяхното предвидено използване и функция:
 1.3.1.
 Превозни средства използвани от полицията, от силите за сигурност и въоръжените сили.
 1.3.2.
 Превозни средства, които съдържат места за сядане, предвидени да се използват само, когато превозното средство е неподвижно, но които не са предвидени да превозват повече от 8 лица (като се изключи водача), когато е в движение. Примери за това са подвижни библиотеки, мобилни църкви


text:
и мобилни подслони. Местата в такива превозни средства, които са предвидени да бъдат използвани, когато превозното средство е в движение, трябва да бъдат ясно обозначени за ползвателите.
 1.4.
 До включването на подходящи условия нищо в това правило не възпира дадена страна по Спогодбата да определя изискванията за регистриране на превозните средства на нейната територия по отношение на монтажните и техническите изисквания към звуково и/или визуално оборудване за индикация на маршрута и/или местоназначението, независимо дали са монтирани вътрешно или външно.
 2. ОПРЕДЕЛЕНИЯ
 По смисъла на настоящото правило:
 2.1.
 „Превозно средство“ е превозно средство от категория М2 или М3 в рамките на обхвата на приложение, определен в точка 1 по-горе.
 2.1.1.
 При превозни средства с капацитет повече от 22 пътници, освен водача, има три класа превозни средства:
 2.1.1.1.
 „Клас I“: превозни средства, конструирани с площи за правостоящи пътници, за да се позволи често придвижване на пътници.
 2.1.1.2.
 „Клас II“: превозни средства конструирани основно за превоз на седнали пътници и конструирани да позволяват превоза на правостоящи пътници в пътеката и/или в зона, която не е по-голяма от пространството, предвидено за две двойни седалки.
 2.1.1.3.
 „Клас III“: превозни средства, конструирани изключително за превоз на седнали пътници.
 2.1.1.4.
 Превозно средство може да се разглежда, като спадащо в повече от един клас. В такъв случай то може да бъде одобрено за всеки клас, на който отговаря.
 2.1.2.
 За превозни средства с вместимост, която не надвишава 22 пътници, освен водача, има два класа превозни средства:
 2.1.2.1. „Клас A“: превозни средства конструирани да превозват правостоящи пътници; превозно средство от този клас има седалки и има средства за правостоящи пътници.
 2.1.2.2. „Клас В“: превозни средства, които не са проектирани да превозват правостоящи пътници; превозно средство от този клас не е пригодено за правостоящи пътници.
 2.1.3.
 „Съчленено превозно средство“ е превозно средство, което се състои от две или повече твърди секции, които са шарнирно свързани една спрямо друга; отделенията за пътници на всяка секция са свързани така, че пътниците да могат свободно да се движат между тях; твърдите секции са постоянно свързани, така че те да могат да бъдат разединени само посредством операция, включваща устройства, каквито по-принцип има само в работилница;
 2.1.3.1.
 „Съчленено превозно средство на два етажа“ е превозно средство, което се състои от две или повече неподвижно закрепени секции, които са шарнирно свързани една спрямо друга; отделенията за пътници на всяка секция се свързват най-малко на един етаж, така че пътниците да могат да се движат свободно между тях; твърдите секции са постоянно свързани, така, че те да могат да бъдат разединени само посредством операция, включваща устройства, каквито по-принцип има само в работилница.
 2.1.4.
 „Автобус с нисък под“ е превозно средство от клас I, II или A, в който най-малко 35 процента от площта, предвидена за правостоящи пътници (или в неговата предна секция при съчленени превозни средства или неговия долен етаж при превозни средства на два етажа), образува зона без стъпала и включва най-малко една врата за обслужване.
 2.1.5.
 „Каросерия“ е отделен технически възел, включващ цялото вътрешно и външно оборудване на превозното средство.
 2.1.6.
 „Двуетажно превозно средство“ е


text:
превозно средство, при което предвидените пространства за пътници са разположени най-малко в едната част, при две нива едно над друго и няма пространства за правостоящи пътници на горния етаж.
 2.1.7.
 „Отделен технически възел“ е устройство предвидено да бъде част от превозно средство, което може да бъде одобрено като тип отделно, но само по отношение на един или повече определени типове превозни средства;
 2.1.8.
 „Тролейбус“ е превозно средство, което е с електрическо задвижване от въздушна контактна мрежа. По смисъла на настоящото правило са включени също такива превозни средства, които имат вътрешно допълнително средство за привеждане в движение (двурежимно превозно средство) или средство за временно външно направляване (направлявани тролейбуси)
 2.1.9.
 „Превозно средство без покрив“ (2) е превозно средство, което няма покрив над целия или част от негов етаж. Това е горният етаж в случая на превозно средство на два етажа. Не се предвижда площ за правостоящи пътници на който и да е етаж без покрив, независимо от класа на превозното средство.
 2.2.
 „Определение за тип(ове)“
 2.2.1.
 „Тип превозно средство“ означава превозни средства, които не се различават по следните основни аспекти:
 а)
 производител на каросерията;
 б)
 производител на шасито;
 в)
 замисъл на превозното средство (> 22 пътници или ≤ 22 пътници);
 г)
 концепция на каросерията (на един етаж/два етажа, съчленена, с нисък под);
 д)
 тип на каросерия, ако каросерията е била одобрена като отделен технически възел.
 2.2.2.
 „Тип каросерия“ по смисъла на одобрение на типа като отделен технически възел, е категория на каросерия, която не се различава съществено по следните аспекти:
 а)
 производител на каросерията;
 б)
 замисъл на превозното средство (> 22 пътници или ≤ 22 пътници);
 в)
 концепция на каросерията (на един етаж/два етажа, съчленена, с нисък под);
 г)
 маса на изцяло оборудвана каросерия на превозно средство, различаваща се с 10 процента;
 д)
 определени типове превозно средство, на които може да се монтира каросерията.
 2.3.
 „Одобрение на превозно средство или на отделен технически възел“ е одобрението на типа превозно средство или на типа каросерия, както е определено в точка 2.2 по отношение на конструктивните характеристики определени в настоящото правило.
 2.4.
 „Надстройка“ е частта от каросерията, която допринася за якостта на превозното средство в случай на преобръщане.
 2.5.
 „Обслужваща врата“ е врата, предназначена за използване от пътници при нормални обстоятелства, когато водачът е в седящо положение.
 2.6.
 „Двойна врата“ е врата, която позволява два или равностойни на два прохода за достъп.
 2.7.
 „Плъзгаща се врата“ е врата, която може да бъде отваряна или затваряна единствено чрез плъзгането ѝ върху една или няколко праволинейни или приблизително праволинейни релси.
 2.8.
 „Аварийна врата“ е врата, предназначена за използване от пътниците за изход само по изключение, и в частност — при аварийни ситуации.
 2.9.
 „Авариен прозорец“ е прозорец, който може да не е остъклен, предназначен за използване от пътниците като изход само в аварийни ситуации.
 2.10.
 „Двоен прозорец или прозорец от много части“ е авариен прозорец, който, когато е разделен на две или повече части от въображаема вертикална права(и) (или равнина(и), представлява съответно две или повече части, всяка от които отговаря по размери и достъп на изискванията


text:
за нормален авариен прозорец.
 2.11.
 „Авариен люк“ е отвор в покрива или пода, предназначен за използване от пътниците като авариен изход единствено при аварийни ситуации.
 2.12.
 „Авариен изход“ е аварийна врата, авариен прозорец или авариен люк.
 2.13.
 „Изход“ е обслужваща врата, свързваща стълба, полустълба или авариен изход.
 2.14.
 „Под или етаж“ е част от каросерията, чиято горна повърхност служи за опора на правостоящите пътници, краката на седящите пътници и водача и членовете на екипажа и може да служи като опора за закрепването на седалките.
 2.15.
 „Пътека“ е пространството, което осигурява достъп на пътниците от всяко място за сядане или ред от седалки или от всеки специален участък за ползватели на инвалидни колички до всяко друго място за сядане или ред от седалки, или до всеки специален участък за ползватели на инвалидни колички или до всеки проход за достъп от или до всяка обслужваща врата или свързваща стълба и всяко пространство за правостоящи пътници; тя не включва:
 2.15.1.
 пространството, простиращо се до 300 mm пред всяка седалка, освен в случаите на странично разположена седалка, монтирана над свода на калника на превозното средство, в които случаи това разстояние може да бъде намалено до 225 mm (вж. приложение 4, фигура 25);
 2.15.2.
 пространството над повърхността на стъпало или стълба (освен, когато повърхността на стъпалото граничи с тази на пътеката или прохода за достъп); или
 2.15.3.
 всяко пространство, осигуряващо достъп само до една седалка или ред от седалки, или двойка или ред от обърнати с лице една към друга напречни седалки.
 2.16.
 „Вход“ е пространството, простиращо се от вътрешната страна на превозно средство от обслужващата врата до най-външния ръб на горното стъпало (ръб на пътеката), на свързващата стълба или на полустълбата. Когато няма стъпало на вратата, пространството, което се счита за вход, е това, което е измерено съгласно приложение 3, точка 7.7.1 до разстояние 300 mm от началното положение на вътрешната повърхност на двойния панел.
 2.17.
 „Отделение за водача“ е пространството, предназначено за използване само от водача, с изключение на аварийни ситуации, което включва седалката за водача, волана, системите за управление, уредите и другите устройства, необходими за управлението или превозното средство.
 2.18.
 „Маса на превозното средство в готовност за движение“ е масата на ненатоварено превозно средство с каросерия и с теглително-прикачно устройство, при превозно средство с теглително-прикачно устройство, при движение или масата на шаси с кабина, ако производителят не монтира каросерията и/или теглително-прикачното устройство (включително охладителна течност, масла, 90 процента гориво, 100 процента други течности с изключение на вече използвана вода, инструменти, резервно колело и водача (75 kg) и за градски и туристически автобуси, маса на лице от екипажа (75 kg), ако има седалка за него в превозното средство.
 2.19.
 „Технически допустима максимална маса с товар (М)“ е максималната маса на превозно средство, въз основа на неговата конструкция и експлоатационни характеристики, посочени от производителя. Технически допустимата максимална маса с товар се използва, за да се определи категорията на превозното средство.
 2.20.
 „Пътник“ е лице, различно от водача или членовете на екипажа на превозното средство.
 2.21.
 „Пътник с ограничена подвижност“ е всяко лице, което среща


text:
затруднение при използването на обществения транспорт, като хора с увреждания (включително лицата с нарушени сетивни или умствени способности и ползватели на инвалидни колички), лицата с нарушения на крайниците, лица с нисък ръст, натоварени с обемист багаж пътници, възрастни хора, бременни жени, хора с колички за пазаруване и лица, придружаващи деца (включително деца в детски колички).
 2.22.
 „Ползвател на инвалидна количка“ е лице, което поради недъг или увреждане използва инвалидна количка за придвижване.
 2.23.
 „Член на екипажа“ е лице, на което е възложено да изпълнява ролята на резервен водач или помощник на водача на превозното средство.
 2.24.
 „Отделение за пътници“ е пространството, предназначено за ползване от пътници, с изключение на всяко пространство, заемано от закрепени уреди, като барче, кухненски бокс, тоалетни или отделения за съхранение на багаж/товари.
 2.25.
 „Обслужваща врата с механизирано задвижване“ е обслужваща врата, която се задвижва само чрез сила, различна от мускулната, и отварянето и затварянето на която, ако не се извършва автоматично, е контролирано от разстояние от водача или от член на екипажа.
 2.26.
 „Автоматично задвижвана врата за обслужване“ е механично задвижвана обслужваща врата, която може да се отваря (не посредством механизми за управление в аварийни ситуации) само след задействане на механизма за управление от пътник и след задействане на механизмите за управление от страна на водача и която след това се затваря автоматично.
 2.27.
 „Устройство за предотвратяване на потеглянето“ е устройство, което предотвратява потеглянето на превозното средство от стационарно положение, когато дадена врата не е напълно затворена.
 2.28.
 „Обслужваща врата, задвижвана от водача“ е обслужваща врата, която обикновено се отваря и затваря от водача на превозното средство.
 2.29.
 „Седалка за ползване с предимство“ е седалка с допълнително пространство за пътници с ограничена подвижност, която е съответно маркирана.
 2.30.
 „Приспособление за подпомагане на качването“ е приспособление за подпомагане достъпа на инвалидни колички до превозните средства, като подемници, рампи и др.
 2.31.
 „система за накланяне с цел улесняване на качването“ е система, която наклонява или повдига изцяло или частично каросерията на превозното средство спрямо нормалното положение при пътуване.
 2.32.
 „Подемник“ е приспособление или система с платформа, което може да се повдига или спуска за осигуряване достъпа на пътника между пода на отделението за пътници и земята или бордюра.
 2.33.
 „Рампа“ е приспособление за осигуряване на връзка през разстоянието между пода на отделението за пътници и земята или бордюра. В положение на използване тя включва всяка повърхност, която може да се движи като част от разгъването на рампата или е на разположение за ползване само когато рампата е в разгънато положение, и е предвидено по нея да се движи инвалидна количка.
 2.34.
 „Преносима рампа“ е рампа, която може да бъде отделена от конструкцията на превозното средство и може да бъде разгърната от водача или от член на екипажа.
 2.35.
 „Разглобяема седалка“ означава седалка, която може лесно да се отдели от превозното средство.
 2.36.
 „Предна част“ и „задна част“ означават съответно предната и задната част на превозното средство в зависимост от нормалната посока на движение и понятията като „отпред“, „най-преден“, „отзад“ и „най-заден“ и т.н. се интерпретират по съответния начин.


text:
2.37.
 „Свързваща стълба“ е стълба, която позволява връзката между горния и долния етаж.
 2.38.
 „Отделно отделение“ е пространство в превозното средство, което може да бъде заемано от пътници или екипаж, когато превозното средство е в движение и, което е отделено от всяко друго отделение за пътници или екипаж, освен ако някоя преграда позволява на пътниците да виждат в съседно пространство за пътници, и което е свързано чрез пътека без врати.
 2.39.
 „Полустълба“ е стълба, която изхожда от горния етаж, която завършва с аварийна врата.
 2.40.
 „Осветление на обслужващата врата“ означава осветяващо(и) устройство(а) на превозното средство, предназначено(и) да осветява(т) зоната на обслужващата врата и колелата от външната страна.
 3. ЗАЯВЛЕНИЕ ЗА ОДОБРЕНИЕ
 3.1.
 Заявлението за одобрение на:
 а)
 тип превозно средство; или
 б)
 тип отделен технически възел; или
 в)
 тип превозно средство, оборудвано с тип каросерия, която вече е одобрена като отделен технически възел,
 по отношение на конструктивни характеристики, се представя от отговорния производител или от негов надлежно упълномощен представител.
 3.2.
 При заявление за одобрение на превозно средство, изготвено чрез сглобяване на шаси с одобрен тип каросерия, терминът производител се отнася за този, който извършва сглобяването.
 3.3.
 Модел на информационен документ по отношение на конструктивните характеристики е даден в приложение 1, част 1.
 3.3.1. Допълнение 1: за тип превозно средство.
 3.3.2. Допълнение 2: за тип каросерия.
 3.3.3. Допълнение 3: за тип превозно средство, оборудвано с вече одобрена каросерия като отделна техническа единица.
 3.4.
 Моторно(и) превозно(и) средство(а) или каросерия(и), представително(и) за типа, който ще се одобрява, се представя(т) на техническата служба, отговорна за провеждане на изпитвания за одобрение на типа.
 4. ОДОБРЕНИЕ
 4.1.
 Ако превозното средство или каросерията, представени за одобрение съгласно настоящото правило, отговарят на изискванията на точка 5, се дава одобрение за този тип превозно средство или каросерия.
 4.2.
 За всеки одобрен тип превозно средство се определя номер на одобрението. Неговите първи две цифри (понастоящем 03, съответстващи на серията от изменения 03) показват серията от изменения, които включват най-новите значителни технически изменения, направени в правилото по времето на издаване на одобрението. Една и съща страна по Спогодбата няма право да определя същия номер за друг тип превозно средство или тип каросерия, по смисъла на точка 2.2.
 4.3.
 На страните по споразумението, които прилагат настоящото правило, се изпраща съобщение за одобрение или за разширяване на одобрение на типа превозно средство или типа каросерия съгласно настоящото правило посредством формуляр, съответстващ на образеца в приложение 1 към настоящото правило.
 4.4.
 На всяко превозно средство или каросерия, съответстващи на одобрения тип превозно средство или каросерия, съгласно настоящото правило се поставя международна маркировка за одобрение, видима и на леснодостъпно място, определено във формуляра за одобрение, която се състои от:
 4.4.1.
 окръжност, ограждаща буквата „E“, следвана от отличителен номер за страната, която е дала одобрението (3);
 4.4.2.
 номера на настоящото правило, следван от буквата „R“, тире и номера за одобрение в дясно от окръжността, посочена в точка 4.4.1; и
 4.4.3.
 допълнителен символ, състоящ се от римски цифри за клас(ове), за който(които) превозното средство или каросерията са били одобрени. Каросерия, която е получила отделно одобрение, носи допълнително


text:
буквата S.
 4.5.
 Ако превозното средство съответства на одобрения тип превозно средство в съответствие с едно или повече други правила, които са приложения към споразумението, в страната, която е далa одобрение съгласно настоящото правило, посоченият символ в точка 4.4.1 не е необходимо да бъде повторен; в такъв случай правилото, номерата за одобрение и допълнителните обозначения на всички правила, съгласно които е било дадено одобрение в страната, която е дала одобрение съгласно настоящото правило, се разполагат във вертикални колони вдясно от символа, посочен в точка 4.4.1.
 4.6.
 Маркировката за одобрение трябва да бъде ясна, четлива и незаличима.
 4.7.
 Маркировката за одобрение се поставя в близост или върху превозното средство или върху табелата с данни на каросерията на превозното средство, поставена от производителя.
 4.8.
 Приложение 2 към настоящото правило дава примери за разположения на маркировки за одобрение.
 5. ИЗИСКВАНИЯ
 5.1.
 Всички превозни средства съответстват на разпоредбите, установени в приложение 3 към настоящото правило. Каросерия, получила отделно одобрение, съответства на приложение 10. Одобрението на превозно средство, включващо каросерия, одобрена в съответствие с приложение 10 се провежда съгласно това приложение.
 5.2.
 Превозните средства от клас I са достъпни за лица с ограничена подвижност, включително за поне един ползвател на инвалидна количка, съгласно техническите разпоредби, посочени в приложение 8.
 5.3.
 Страните по Спогодбата са свободни да избират най-целесъобразното решение, за да постигнат подобрена достъпност в превозни средства, освен тези от клас I. Ако обаче превозните средства, други освен тези от клас I, са оборудвани с устройства или приспособления за хора с ограничена подвижност и/или ползватели на инвалидни колички, тези устройства или приспособления трябва да отговарят на съответните изисквания от приложение 8.
 5.4.
 Нищо в настоящото правило не възпрепятства националните органи от страна по Спогодбата да обособят определени типове операции, запазени за превозни средства, които са оборудвани за превоз на пътници с ограничена подвижност в съответствие с приложение 8.
 5.5.
 Всички измервания трябва да се извършват, освен ако не е посочено друго, когато превозното средство е с масата си в готовност за движение и е разположено върху гладка и хоризонтална повърхност на земята при нормалните условия за пътуване. Ако има монтирана система за накланяне с цел улесняване на качването тя трябва да бъде така настроена, че превозното средство да бъде на нормалната си височина за пътуване. В случай на одобрение на каросерията като отделен технически възел положението на каросерията спрямо равната хоризонтална повърхност трябва да се определи от производителя.
 5.6.
 Винаги, когато в това правило има изискване за дадена повърхност в превозното средство да бъде хоризонтална или при определен ъгъл, когато превозното средство е с масата си в готовност за движение, в случай на превозно средство с механично окачване, повърхнината може да надвишава този наклон или да има наклон, когато превозното средство е с масата си в готовност за движение, при условие че това изискване е изпълнено, когато превозното средство е в натоварено състояние, декларирано от производителя. Ако към превозното средство е монтирана система за накланяне с цел улесняване на качването тя трябва да не е в действие.
 6. ИЗМЕНЕНИЕ И РАЗШИРЯВАНЕ НА ОДОБРЕНИЕ НА ТИПА


text:
НА ПРЕВОЗНО СРЕДСТВО ИЛИ КАРОСЕРИЯ
 6.1.
 Всяко изменение на типа на превозно средство или каросерия се съобщава на административния отдел, който е одобрил типа превозно средство. Тогава този отдел може или:
 6.1.1.
 да счете, че е малко вероятно направените изменения да имат осезаемо неблагоприятно въздействие и че във всеки случай, превозното средство или каросерия са още в съответствие с изискванията; или
 6.1.2.
 да изиска допълнителен протокол от изпитване от техническата служба, която отговаря за провеждане на изпитванията.
 6.2.
 Съгласно процедурата, посочена в точка 4.3, потвърждение или отказ за одобрение, в които се определят измененията, се съобщава на страните по Спогодбата, прилагащи настоящото правило.
 6.3.
 Компетентният орган, който издава разширяване на одобрението, поставя сериен номер за такова разширяване и информира за това другите страни по Спогодбата от 1958 г., които прилагат настоящото правило, чрез формуляр за съобщение, съответстващ на образеца в приложение 1, допълнение 2 към настоящото правило.
 7. СЪОТВЕТСТВИЕ НА ПРОИЗВОДСТВОТО
 Процедурите по съответствие на производството са съгласно установените в споразумението, допълнение 2 (E/ECE/324-E/ECE/TRANS/505/Rev.2), със следните изисквания:
 7.1.
 Превозни средства и каросерии, одобрени съгласно настоящото правило, се произвеждат така, че да съответстват на одобрения тип, като отговарят на изискванията, посочени в точка 5.
 7.2.
 Компетентният орган, който е дал одобрение на типа, може по всяко време да проверява съответствието на методите за контрол, използвани при всяко от тези производствени съоръжения. Нормалната честота на тези проверки е един път на две години.
 8. САНКЦИИ ЗА НЕСЪОТВЕТСТВИЕ НА ПРОИЗВОДСТВОТО
 8.1.
 Одобрение, дадено по отношение на тип превозно средство или каросерия, съгласно настоящото правило, може да бъде отменено, ако не съответства на изискванията, посочени в точка 5 по-горе.
 8.2.
 Ако страна по Спогодбата, прилагаща настоящото правило, отмени одобрение, което е дала преди това, тя незабавно уведомява другите страни по Спогодбата, прилагащи настоящото правило, чрез формуляр за съобщение, съответстващ на образеца в приложение 1, допълнение 2 към настоящото правило.
 9. ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО
 Ако притежателят на одобрението изцяло прекрати производството на одобрения тип превозно средство или каросерия по настоящото правило, той информира органа, издал одобрението. При получаване на съответно съобщение, този орган информира за това другите страни по Споразумението от 1958 г., прилагащи настоящото правило, чрез формуляр за съобщение, в съответствие с образеца в приложение 1, част 1 към настоящото правило.
 10. ПРЕХОДНИ РАЗПОРЕДБИ
 10.1.
 От датата на официалното влизане в сила на сериите от изменения 02, никоя от страните по Спогодбата, прилагаща настоящото правило, не трябва да отказва да даде ИКЕ одобрение по настоящото правило, както е изменено от серията от изменения 02.
 10.2.
 Никоя страна по Спогодбата, прилагаща настоящото правило, не отказва национално типово одобрение на превозно средство, което е одобрено съгласно сериите от изменения 02 към настоящото правило.
 10.3.
 След 1 април 2008 г. страните, прилагащи настоящото правило, дават одобрения, само ако типът превозно средство, което ще бъде одобрявано, отговаря на изискванията на настоящото правило, както е изменено от сериите от изменения 02.
 10.4.
 След 12 август 2010 г. страните по Спогодбата, прилагащи настоящото правило, могат да откажат първа национална регистрация (първо влизане в експлоатация) на превозни средства, които не


text:
отговарят на изискванията на серията от изменения 02 към настоящото правило.
 10.5.
 След датата, посочена в точка 10.3, страните по Спогодбата, прилагащи настоящото правило, следва да не издават повече одобрения в съответствие с Правило No 36 или Правило No 52.
 10.6.
 След официалната дата на влизане в сила на Притурка 5 към серия от изменения 02 никоя от страните по Спогодбата, прилагащи настоящото правило, не бива да отказва да даде одобрение по това правило, както е изменено с Притурка 5 към серия от изменения 02.
 10.7.
 Считано 12 месеца след датата на влизане в сила на Притурка 5 към серия от изменения 02, страните по Спогодбата, прилагащи настоящото правило, следва да издават одобрения само ако типа на превозното средство, за което се иска одобрение, отговаря на изискванията на настоящото правило, както е изменено от Притурка 5 към серия от изменения 02.
 10.8.
 Считано 24 месеца след датата на влизане в сила на Притурка 5 към серия от изменения 02, страните по Спогодбата, прилагащи настоящото правило, имат право да откажат първо национално регистриране (първо пускане в действие) на превозно средство, което не отговаря на изискванията на Притурка 5 към серия от изменения 02 на настоящото правило.
 10.9.
 След официалната дата на влизане в сила на серия от изменения 03 никоя от страните по Спогодбата, прилагащи настоящото правило, не бива да отказва да дава ИКЕ одобрение по настоящото правило, както е изменено от серията от изменения 03.
 10.10.
 Никоя от страните по Спогодбата, прилагащи настоящото правило, не бива да отказва да дава национално или регионално типово одобрение на превозно средство, одобрено по серия от изменения 03 на настоящото правило.
 10.11.
 След 31 декември 2012 г., страните по Спогодбата, прилагащи настоящото правило, ще дават ИКЕ одобрения само ако типът превозно средство, което се одобрява, отговаря на изискванията на настоящото правило, както е изменено от серия от изменения 03.
 10.12.
 След 31 декември 2013 г., страните по Спогодбата, прилагащи настоящото правило, могат да отказват да издават национални или регионални одобрения, както и да отказват първо национално или регионално регистриране (първо пускане в действие) на превозно средство, което не отговаря на изискванията на серия от изменения 03.
 11. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВОРНИ ЗА ПРОВЕЖДАНЕ НА ИЗПИТВАНИЯ ЗА ОДОБРЕНИЕ, И НА АДМИНИСТРАТИВНИТЕ ОТДЕЛИ
 Страните по споразумението, прилагащи настоящото правило, съобщават на Секретариата на Организацията на обединените нации наименованията и адресите на техническите служби, отговорни за провеждане на изпитванията за одобрение и на административните отдели, които дават одобрение и, на които трябва да се изпратят формуляри, които удостоверяват одобрение или разширяване на одобрение или отказ или отменяне на одобрение, издадено в други страни.
 12. (Запазено)
 (1) Както е определено в приложение 7 към Консолидираната резолюция относно конструкцията на моторните средства (R.E.3) (Документ TRANS/WP.29/78/Rev.1/Amend.2, както последно е изменен с поправка 4).
 (2) Използването на тези превозни средства може да бъде предмет на правила, прилагани от националните администрации.
 (3) 1 за Германия, 2 за Франция, 3 за Италия, 4 за Нидерландия, 5 за Швеция, 6 за Белгия, 7 за Унгария, 8 за Чешката република, 9 за


text:
Испания, 10 за Сърбия, 11 за Обединеното кралство, 12 за Австрия, 13 за Люксембург, 14 за Швейцария, 15 (свободно), 16 за Норвегия, 17 за Финландия, 18 за Дания, 19 за Румъния, 20 за Полша, 21 за Португалия, 22 за Руската федерация, 23 за Гърция, 24 за Ирландия, 25 за Хърватия, 26 за Словения, 27 за Словакия, 28 за Беларус, 29 за Естония, 30 (свободно), 31 за Босна и Херцеговина, 32 за Латвия, 33 (свободно), 34 за България, 35 (свободно), 36 за Литва, 37 за Турция, 38 (свободно), 39 Азербайджан, 40 за Бивша югославска република Македония, 41 (свободно), 42 за Европейската общност (одобренията се предоставят от държавите членки, като използват съответния ИКЕ символ), 43 за Япония, 44 (свободно), 45 за Австралия, 46 за Украйна, 47 за Южна Африка, 48 за Нова Зеландия, 49 за Кипър, 50 за Малта, 51 за Република Корея, 52 за Малайзия, 53 за Тайланд, 54 и 55 (свободни), 56 за Черна гора, 57 (свободно) и 58 за Тунис. Следващи номера за другите страни се определят по хронологичния ред, в който те ратифицират или се присъединят към споразумението относно приемането на единни технически правила за колесни превозни средства, оборудване и части, които могат да се монтират и/или да се използват върху колесни превозни средства и условията за взаимно признаване на одобрения, дадени на базата на тези правила и така определените номера се съобщават от Генералния секретар на Организацията на обединените нации на Страните по Спогодбата.
 ПРИЛОЖЕНИЕ 1
 ДОКУМЕНТАЦИЯ НА ИКЕ ЗА ТИПОВО ОДОБРЕНИЕ
 Част 1
 Образци на информационни документи
 Допълнение 1
 ОБРАЗЕЦ НА ИНФОРМАЦИОНЕН ДОКУМЕНТ
 съгласно Правило No 107 във връзка с одобрението на типа на превозни средства от категория М2 или М3 по отношение на тяхната обща конструкция
 Ако е приложимо, следната информация трябва да се предостави в три екземпляра и да включва списък със съдържание. Чертежите трябва да бъдат представени в подходящ мащаб и с достатъчно подробности на формат А4 или в папка с формат А4. Ако има снимки, те трябва да показват достатъчно подробности.
 Ако системата, компоненти или отделни технически възли имат електронни системи за управление, трябва да се предостави информация относно техните характеристики.
 1. ОБЩИ ПОЛОЖЕНИЯ
 1.1.
 Модел (търговско наименование на производителя):
 1.2.
 Тип:
 1.2.1.
 Шаси:
 1.2.2.
 Каросерия/комплектовано превозно средство:
 1.3.
 Начини за идентификация на типа, когато се маркира върху превозното средство (б):
 1.3.1.
 Шаси:
 1.3.2.
 Каросерия/комплектовано превозно средство:
 1.3.3.
 Местоположение на тази маркировка
 1.3.3.1.
 Шаси:
 1.3.3.2.
 Каросерия/комплектовано превозно средство:
 1.4.
 Категория на превозното средство (в):
 1.5.
 Име и адрес на производителя:
 1.6.
 Адрес(и) на завода(и) за сглобяване:
 2. ОБЩИ КОНСТРУКТИВНИ ХАРАКТЕРИСТИКИ НА ПРЕВОЗНОТО СРЕДСТВО
 2.1.
 Снимки и/или чертежи на представително превозно средство:
 2.2.
 Чертеж с всички размери на цялото превозно средство:
 2.3.
 Брой на осите и колелата:
 2.3.1.
 Брой и местоположение на осите със сдвоени колела:
 2.3.2.
 Брой и местоположение на управляваните оси:
 2.4.
 Шаси (ако има) (сборен чертеж):
 2.5.
 Използван материал за странични детайли (г):
 2.6.
 Местоположение и разположение на двигателя:
 2.7.
 Кабина на водача (над двигателя или зад двигателя) (щ):
 2.8.
 Посока на движение при управление:
 2.8.1.
 Превозното средство е оборудвано


text:
за трафик с дясно/ляво движение (1).
 2.9.
 Посочете, ако превозното средство е предвидено да тегли ремаркета и ако ремаркето е с теглително устройство или ремарке със средна ос.
 3. МАСА И РАЗМЕРИ (д) (в kg и mm) (препратка към чертеж, когато е необходимо)
 3.1.
 База(и) на колелата (при пълно натоварване) (е):
 3.2.
 Външни размери на превозното средство (габаритни)
 3.2.1.
 За шаси с каросерия
 3.2.1.1.
 Дължина (й):
 3.2.1.2.
 Широчина (к):
 3.2.1.3.
 Височина (в готовност за движение) (л) (при окачване с регулиране на височината да се посочи стойността при нормалното положение за движение):
 3.2.1.4.
 Конзолна част отпред (м):
 3.2.1.5.
 Конзолна част отзад (н):
 3.3.
 Местоположение на центъра на тежестта на превозното средство при неговата технически допустима максимална маса с товар в надлъжна, напречна и вертикална посока.
 3.4.
 Маса на превозното средство с каросерия и, при теглещо превозно средство от категория различна от M1, с прикачното устройство, ако е поставено от производителя, в състояние на пътуване или масата на шасито или шаси с кабина, без каросерия, и/или прикачно устройство, ако производителят не е поставил каросерия, и/или прикачно устройство (включително течности, инструменти, резервно колело и водач и за автобуси и автобуси за дълги разстояния, член на екипажа, ако има седалка за екипажа в превозното средство) (о) (максимум и минимум за всеки вариант):
 3.4.1.
 Разпределение на тази маса между осите и при полуремарке или ремарке със средна ос, натоварване в точката на свързване (максимално и минимално за всеки вариант):
 3.5.
 Технически допустима максимална маса в натоварено състояние, обявена от производителя (ш) (максимална и минимална за всеки вариант):
 3.5.1.
 Разпределение на тази маса между осите (максимална и минимална за всеки вариант):
 3.6.
 Технически допустимо максимално натоварване/маса за всяка ос:
 3.7.
 Технически допустима максимална маса в точката на свързване:
 3.7.1.
 на превозното средство:
 4. КАРОСЕРИЯ
 4.1.
 Тип на каросерията: на един етаж/на два етажа/съчленена/нисък под (1)
 4.2.
 Използвани материали и методи на конструиране:
 5. СПЕЦИАЛНИ РАЗПОРЕДБИ ЗА ПРЕВОЗНИ СРЕДСТВА, ИЗПОЛЗВАНИ ЗА ПРЕВОЗ НАПЪТНИЦИ, КОИТО ИМАТ ПОВЕЧЕ ОТ ОСЕМ МЕСТА ЗА СЯДАНЕ В ДОПЪЛНЕНИЕ НА МЯСТОТО НА ВОДАЧА
 5.1.
 Клас на превозно средство (клас I, клас II, клас III, клас A, клас B):
 5.2.
 Площ за пътници (m2):
 5.2.1.
 Обща (So):
 5.2.2.
 Горен етаж (Soa): (1)
 5.2.3.
 Долен етаж (Sob): (1)
 5.2.4.
 За правостоящи пътници (S1):
 5.3.
 Брой на пътниците (седящи и правостоящи):
 5.3.1.
 Общ (N): (2) (3)
 5.3.2.
 Горен етаж (Na): (1) (2) (3)
 5.3.3.
 Долен етаж (Nb): (1) (2) (3)
 5.4.
 Брой на пътниците (седящи): (2)
 5.4.1.
 Общ (A): (2) (3)
 5.4.2.
 Горен етаж (Aa): (1) (2) (3)
 5.4.3.
 Долен етаж (Ab): (1) (2) (3)
 5.5.
 Седалка за екипажа: да/не (1)
 5.6.
 Брой на обслужващите врати:
 5.7.
 Брой на аварийните изходи (врати, прозорци, аварийни люкове, свързваща стълба и полустълба):
 5.7.1.
 Общо:
 5.7.2.
 Горен етаж: (1)
 5.7.3.
 Долен етаж: (1)
 5.8.
 Обем на багажното отделение (m3):
 5.9.
 Площ за транспортиране на багаж върху покрива (m2):
 5.10.
 Технически устройства, улесняващи достъпа до превозните средства (например: рампа, подемна платформа, система за накланяне с цел улесняване на качването), ако са поставени
 5.11.
 Якост на надстройката:
 5.11.1.
 Правило No 66 за


text:
номер на типово одобрение, ако има:
 Обяснителни бележки:
 (1)
 Ненужното се зачерква (има случаи, при които нищо не е необходимо да се зачертае, когато е приложима повече от една точка).
 (2)
 Да се посочи броят на седалките във всяка отделна секция в случай на съчленено превозно средство.
 (3)
 Ако превозното средство е оборудвано да превозва инвалидни колички, посочете тук максималния брой, който може да превозва. Ако капацитетът за пътниците е в зависимост от броя на превозваните инвалидни колички, посочете допустимите комбинации от седнали и правостоящи и пътниците в инвалидни колички.
 б)
 Ако средствата за идентификация на типа съдържат маркировки, неподходящи да се опишат типовете на превозно средство, компонент или отделен технически възел, обхванати от настоящия информационен документ, такива маркировки се представят в документацията със символа „?“ (например ABC??123??).
 в)
 Както е определено в приложение 7 към Консолидираната резолюция относно конструкцията на превозни средства (R.E.3). (TRANS/WP.29/78/Rev.1/Amend.2, както последно е изменено от изменение 4).
 г)
 Ако е възможно, обозначение съгласно европейски стандарт, иначе посочете:
 i)
 описание на материала;
 ii)
 граница на провлачване;
 iii)
 разрушаващо напрежение при опън;
 iv)
 удължение (в проценти);
 v)
 твърдост по Бринел.
 д)
 Когато има един вариант с нормална кабина и друг с кабина за спане, обявяват се и двата комплекта от маси и размери.
 е)
 Стандарт ISO 612-1978, термин No 6.4.
 й)
 Приложение 11, точка 2.2.1.
 к)
 Приложение 11, точка 2.2.2.
 л)
 Приложение 11, точка 2.2.3.
 м)
 Стандарт ISO 612-1978, термин No 6.6.
 н)
 Стандарт ISO 612-1978, термин No 6.7.
 о)
 Масата на водача и, ако е приложимо, на член от екипажа, е приета 75 kg (като е разпределена на 68 kg маса на пътуващия и 7 kg маса за багаж, съгласно стандарт ISO 2416 — 1992), резервоарът е пълен на 90 процента с гориво и другите течности, съдържащи се в системите (с изключение на използвана вода) са на 100 процента от капацитета, определен от производителя.
 ш)
 За ремарке или полуремарке, което упражнява значително вертикално натоварване на прикачното устройство или на опорно-прикачното (седловото) устройство, това натоварване разделено на стандартното земно ускорение е включено в максималната технически позволена маса.
 щ)
 Предно управление означава конфигурация, при която повече от половината от дължината на двигателя е отзад спрямо най-предната точка на основата на предното стъкло и кормилото е в предната четвъртина от дължината на превозното средство.
 Допълнение 2
 ОБРАЗЕЦ ЗА ИНФОРМАЦИОНЕН ДОКУМЕНТ
 съгласно Правило No 107 във връзка с одобрението на типа на превозни средства от категория М2 или М3 по отношение на тяхната обща конструкция
 Ако е приложимо, следната информация трябва да се предостави в три екземпляра и да включва списък със съдържание. Чертежите трябва да бъдат представени в подходящ мащаб и с достатъчно подробности на формат А4 или в папка с формат А4. Ако има снимки, те трябва да показват достатъчно подробности.
 Ако системата, компоненти или отделни технически възли имат електронни системи за управление, трябва да се предостави информация относно техните характеристики.
 1. ОБЩИ ПОЛОЖЕНИЯ
 1.1.
 Модел (търговско наименование на производителя):
 1.2.
 Тип:
 1.3.
 Начини за идентификация на типа, ако се маркира върху превозното средство (б):
 1.3.1.
 Каросерия/комплектовано превозно


text:
средство:
 1.3.2.
 Местоположение на тази маркировка:
 1.3.3.
 Каросерия/комплектовано превозно средство:
 1.4.
 При компоненти и отделни технически възли, местоположение и метод за поставяне на ИКЕ маркировка за типово одобрение:
 1.5.
 Адрес(и) на завода(и) за сглобяване:
 2. ОБЩИ КОНСТРУКТИВНИ ХАРАКТЕРИСТИКИ НА ПРЕВОЗНОТО СРЕДСТВО
 2.1.
 Снимки и/или чертежи на представително превозно средство:
 2.2.
 Размерен чертеж на цялото превозно средство:
 2.3.
 Брой на оси и колела:
 2.4.
 Шаси (ако има) (общ чертеж):
 2.5.
 Използван материал за странични детайли (г):
 2.6.
 Местоположение и разположение на двигателя:
 2.7.
 Кабина за водача (предно управление или с кожух) (щ):
 2.8.
 Посока на движение при шофиране:
 3. МАСА И РАЗМЕРИ (д) (в kg и mm) (позоваване на чертеж, ако е приложимо)
 3.1.
 База(и) на колела (напълно натоварено) (е):
 3.2.
 Диапазон на размери на превозното средство (габаритни)
 3.2.1.
 За каросерия одобрена без шаси:
 3.2.1.1.
 Дължина (й):
 3.2.1.2.
 Широчина (к):
 3.2.1.3.
 Височина (в състояние за пътуване) (л) (при окачване, което се регулира по височина, посочва се нормалното положение при пътуване):
 4. КАРОСЕРИЯ
 4.1.
 Тип на каросерията: на един етаж/на два етажа/съчленена/нисък под (1)
 4.2.
 Използвани материали и методи на изграждане:
 5. СПЕЦИАЛНИ РАЗПОРЕДБИ ЗА ПРЕВОЗНИ СРЕДСТВА, ИЗПОЛЗВАНИ ЗА ПРЕВОЗ НА ПЪТНИЦИ, КОИТО ИМАТ ПОВЕЧЕ ОТ ОСЕМ МЕСТА ЗА СЯДАНЕ В ДОПЪЛНЕНИЕ КЪМ МЯСТОТО НА ВОДАЧА
 5.1.
 Клас на превозно средство (клас I, клас II, клас III, клас A, клас B):
 5.1.1.
 Типове шасита, на които одобрен тип каросерия може да се монтира (типове на производител(и) и моторно(и) превозно(и) средство(а);
 5.2.
 Площ за пътници (m2):
 5.2.1.
 Обща (So):
 5.2.1.1.
 Горен етаж (Soa): (1)
 5.2.1.2.
 Долен етаж (Sob): (1)
 5.2.2.
 За правостоящи пътници (S1):
 5.3.
 Брой на пътниците (седнали и правостоящи):
 5.3.1.
 Общ (N): (2) (3)
 5.3.2.
 Горен етаж (Na): (1) (2) (3)
 5.3.3.
 Долен етаж (Nb): (1) (2) (3)
 5.4.
 Брой на седалки за пътници: (2)
 5.4.1.
 Общ (A): (2) (3)
 5.4.2.
 Горен етаж (Aa): (1) (2) (3)
 5.4.3.
 Долен етаж (Ab): (1) (2) (3)
 5.5.
 Брой на обслужващите врати:
 5.6.
 Брой на аварийните изходи (врати, прозорци, аварийни люкове, свързваща стълба и полустълба):
 5.6.1.
 Общо:
 5.6.2.
 Горен етаж: (1)
 5.6.3.
 Долен етаж: (1)
 5.7.
 Обем на багажното отделение (m3):
 5.8.
 Площ за транспортиране на багаж върху покрива (m2):
 5.9.
 Технически устройства улесняващи достъпа до превозните средства (например: рампа, подемна платформа, система за накланяне с цел улесняване на качването), ако са поставени:
 5.10.
 Якост на надстройката:
 5.10.1.
 Правило No 66 за номер на типово одобрение, ако е приложимо:
 5.11.
 Точки от настоящото правило, които следва да се изпълнят и да се докажат за дадения отделен технически възел:
 Обяснителни бележки: Вж. допълнение 1.
 Допълнение 3
 ОБРАЗЕЦ ЗА ИНФОРМАЦИОНЕН ДОКУМЕНТ
 съгласно Правило No 107 във връзка с одобрението на типа на превозни средства от категория М2 или М3, когато преди това каросерията е получила типово одобрение като отделен технически възел по отношение на нейната обща конструкция
 Ако е приложимо, следната информация трябва да се предостави в три екземпляра и да включва списък със съдържание. Чертежите трябва да бъдат представени в подходящ мащаб и с достатъчно подробности на формат А4 или в папка с формат А4.


text:
Ако има снимки, те трябва да показват достатъчно подробности.
 Ако системата, компоненти или отделни технически възли имат електронни системи за управление, трябва да се предостави информация относно техните характеристики.
 1. ОБЩИ ПОЛОЖЕНИЯ
 1.1.
 Модел (търговско наименование на производителя):
 1.2.
 Тип:
 1.2.1.
 Шаси:
 1.2.2.
 Каросерия/комплектовано превозно средство:
 1.3.
 Начини за идентификация на типа, ако се маркира върху превозното средство (б):
 1.3.1.
 Шаси:
 1.3.2.
 Каросерия/комплектовано превозно средство:
 1.3.3.
 Местоположение на маркировката:
 1.3.3.1.
 Шаси:
 1.3.3.2.
 Каросерия/комплектовано превозно средство:
 1.4.
 Категория на превозното средство (в):
 1.5.
 Име и адрес на производителя:
 1.6.
 Адрес(и) на завода(и) за сглобяване
 2. ОБЩИ КОНСТРУКТИВНИ ХАРАКТЕРИСТИКИ НА ПРЕВОЗНОТО СРЕДСТВО
 2.1.
 Снимки и/или чертежи на представително превозно средство:
 2.2.
 Схема с всички размери на цялото превозно средство:
 2.3.
 Брой на осите и колелата:
 2.3.1.
 Брой и местоположение на осите със сдвоени колела:
 2.4.
 Шаси (ако има) (сборен чертеж):
 2.5.
 Използван материал за странични детайли (г):
 2.6.
 Местоположение и разположение на двигателя:
 2.7.
 Посока на движение при управление:
 2.7.1.
 Превозното средство е оборудвано за трафик с дясно/ляво движение (1).
 3. МАСА И РАЗМЕРИ (e) (в kg и mm)
 (препратка към чертеж, когато е необходимо)
 3.1.
 База(и) на колелата (при пълно натоварване) (е):
 3.2.
 Диапазон на размери на превозното средство (габаритни)
 3.2.1.
 За шаси с каросерия
 3.2.1.1.
 Дължина (й):
 3.2.1.2.
 Ширина (к):
 3.2.1.2.1.
 Максимална ширина:
 3.2.1.3.
 Височина (в готовност за движение) (л) (при окачване с регулиране на височината да се посочи стойността при нормалното положение за движение):
 3.3.
 Маса на превозното средство с каросерия, и при теглещо превозно средство от категория различна от M1, с прикачното устройство, ако е поставено от производителя, в състояние на пътуване или маса на шасито или шаси с кабина, без каросерия, и/или прикачно устройство, ако производителят не е поставил каросерия, и/или прикачно устройство (включително течности, инструменти, резервно колело и водач и за автобуси и автобуси за дълги разстояния, член на екипажа, ако има седалка за екипажа в превозното средство) (o) (максимално и минимално за всеки вариант):
 3.3.1.
 Разпределение на тази маса между осите и при полуремарке или ремарке със средна ос, натоварване в точката на свързване (максимално и минимално за всеки вариант):
 3.4.
 Технически допустими максимални маса/натоварване, посочени от производителя (ш) (максимално и минимално):
 3.4.1.
 Разпределение на тази маса между осите и при полуремарке или ремарке със средна ос, натоварване в точката на свързване (максимално и минимално):
 3.5.
 Технически допустима максимална маса в натоварено състояние/на всяка ос:
 4. ЯКОСТ НА НАДСТРОЙКАТА:
 4.1.
 Правило No 66 номер за типово одобрение, ако е приложимо:
 Обяснителни бележки: Вж допълнение 1.
 Част 2
 Допълнение 1
 СЪОБЩЕНИЕ
 (Максимален формат: A4 (210 × 297 mm)
 Добавка към сертификат за типово одобрение No ...
 относно одобрение на типа на превозно средство по отношение на Правило No 107.
 1. Допълнителна информация
 1.1.
 Категория на превозното средство (М2, М3): (1)
 1.2.
 Концепция на каросерията (единична/на два етажа/съчленена/с нисък под (1)
 1.3.
 Технически допустима максимална маса (kg):
 1.4.
 Дължина (обща): ... mm
 1.5.
 Широчина (обща): ... mm
 1.6.
 Височина (обща): ... mm
 1.7.
 Брой на пътниците (седящи и правостоящи):
 1.7.1.
 Общ (N): (2)
 (3)
 1.7.2.
 Горен етаж


text:
(Na) (1)
 (2)
 (3)
 1.7.3.
 Долен етаж (Nb) (1)
 (2)
 (3)
 1.7.4.
 Брой на седящите пътници:
 1.7.4.1.
 Общ (A): (2)
 (3)
 1.7.4.2.
 Горен етаж (Aa) (1)
 (2)
 (3)
 1.7.4.3.
 Долен етаж (Ab) (1)
 (2)
 (3)
 1.8.
 Обем на багажното отделениe(я) (m3):
 1.9.
 Площ за пренасяне на багаж върху покрива (m2):
 1.10.
 Технически устройства, улесняващи достъпа до превозните средства (например: рампа, подемна платформа, система за накланяне с цел улесняване на качването):
 1.11.
 Местоположение на центъра на тежестта на натоварено превозно средство в надлъжна, напречна и вертикална посоки:
 1.12.
 Якост на надстройката
 Номер на типово одобрение, ако се изисква:
 2. Забележки:
 Допълнение 2
 СЪОБЩЕНИЕ
 (Максимален формат: A4 (210 × 297 mm)
 Добавка към сертификат за типово одобрение No ...
 относно одобрението на типа на каросерия като самостоятелен технически възел по отношение на Правило No 107
 1. Допълнителна информация
 1.1.
 Категория на превозното средство (М2, М3): (2)
 1.2.
 Концепция на каросерията (единична/на два етажа/съчленена/с нисък под) (2)
 1.3.
 Шаси -тип(ове), когато каросерията може да се монтира:
 1.4.
 Брой на пътниците (седящи и правостоящи):
 1.4.1.
 Общ (N): (5) (6)
 1.4.2.
 Горен етаж (Na): (2) (5) (6)
 1.4.3.
 Долен етаж (Nb): (2) (5) (6)
 1.4.4.
 Брой на седящите пътници:
 1.4.4.1.
 Общ (A): (5) (6)
 1.4.4.2.
 Горен етаж (Aa): (2) (5) (6)
 1.4.4.3.
 Долен етаж (Ab): (2) (5) (6)
 1.5.
 Обем на багажното отделениe(я) (m3):
 1.6.
 Площ за транспортиране на багаж върху покрива (m2):
 1.7.
 Технически устройства, улесняващи достъпа до превозните средства (например: рампа, подемна платформа, система за накланяне с цел улесняване на качването):
 1.8.
 Якост на надстройката
 1.8.1.
 Номер на типово одобрение, ако се изисква:
 2. Забележки:
 3. Реализирани и доказани точки за настоящия отделен технически възел :
 Бележки под линия: Вж. част 2, допълнение 1.
 Допълнение 3
 Съобщение
 (Максимален формат: A4 (210 × 297 mm)
 Добавка към сертификат за типово одобрение No ...
 относно одобрение на типа на превозно средство, оборудвано с каросерия, която вече е одобрена, като отделен технически възел по отношение на Правило No 107
 1. Допълнителна информация
 1.1.
 Категория на превозното средство (М2, М3) (2):
 1.2.
 Технически допустима максимална маса (kg):
 1.3.
 Местоположение на центъра на тежестта на натовареното превозно средство в надлъжна, напречна и вертикална посоки:
 1.4.
 Якост на надстройката
 1.4.1.
 Номер на типово одобрение, ако се изисква:
 2. Забележки:
 Бележки под линия: Вж. част 2, допълнение 1.
 (1) Ненужното се зачерква.
 (2) При съчленено превозно средство да се посочи броят на седалките във всяка отделна секция.
 (3) Ако превозното средство е оборудвано да превозва инвалидни колички, посочете тук максималния брой, който може да се превозва. Ако капацитетът за пътниците е в зависимост от броя на превозваните инвалидни колички, посочете допустимите комбинации от седнали и правостоящи и пътниците в инвалидни колички.
 ПРИЛОЖЕНИЕ 2
 РАЗПОЛАГАНЕ НА МАРКИРОВКИТЕ ЗА ОДОБРЕНИЕ
 МОДЕЛ A
 (вж. точка 4.4 от настоящото правило)
 МОДЕЛ Б
 (вж. точка 4.5 от настоящото правило)
 МОДЕЛ В
 (вж. точка 4.4.3 от настоящото правило)
 (1) Номерът е даден само като пример.
 ПРИЛОЖЕНИЕ 3
 ИЗИСКВАНИЯ, НА КОИТО ТРЯБВА ДА ОТГОВАРЯТ ВСИЧКИ ПРЕВОЗНИ СРЕДСТВА
 1.—6. (Запазено)
 7. ИЗИСКВАНИЯ
 7.1. Общи положения
 7.1.1. В случай


text:
че отделението на водача няма покрив, трябва да е предвидено за водача специално предпазване от силен вятър, неочакван прах, силен дъжд и др.
 7.2. Маса и размери
 7.2.1. Превозните средства съответстват на изискванията от приложение 11.
 7.2.2. Площ на разположение на пътниците
 7.2.2.1. Общата площ на повърхността, която е на разположение на пътниците S0, се изчислява като се извади от общата площ на пода на превозното средство:
 7.2.2.1.1.
 площта на отделението за водача;
 7.2.2.1.2.
 площта на стъпалата при врати и площта на всяко друго стъпало с дълбочина по-малко от 300 mm и площта покривана от вратата и нейните механизми когато се задействат;
 7.2.2.1.3.
 площта на всяка част, над която вертикалното свободно разстояние (клиренс) е по-малко от 1 350 mm измерено от пода, като се пренебрегнат позволените навлизания посочени в точки 7.7.8.6.3 и 7.7.8.6.4. При превозни средства от клас A или Б, този размер може да бъде намален до 1 200 mm;
 7.2.2.1.4.
 площта на всяка част от превозното средство, до която е предотвратен достъпа на пътници, както е посочено в точка 7.9.4;
 7.2.2.1.5.
 площта на всяко пространство, запазено единствено за превоз на стоки или багаж и до което пътници не се допускат;
 7.2.2.1.6.
 площта, необходима за да се осигури чиста работна зона около плота на бюфета;
 7.2.2.1.7.
 площта от пода, заета от стълбище, полустълбище, свързваща стълба или повърхнината на всяко стъпало.
 7.2.2.2. Повърхнината на зоната S1, която е на разположение на правостоящите пътници (само в случай на превозни средства от класове A, I и II, в които превозването на правостоящи пътници е позволено) се изчислява, като от S0 се извадят:
 7.2.2.2.1.
 площта на всички части от пода, при които наклонът превишава максимално допустимите стойности, посочени в точка 7.7.6;
 7.2.2.2.2.
 площта на всички части, които не са достъпни за правостоящите пътници, когато всички места за сядане са заети — с изключение на сгъваемите седалки;
 7.2.2.2.3.
 площта на всички части, където полезната височина над пода е по-малка от височината над пътеката, посочена в точка 7.7.5.1 (в тази връзка дръжките не се вземат под внимание);
 7.2.2.2.4.
 площта пред напречната вертикална равнина, минаваща през центъра на повърхността за сядане на седалката на водача (когато последната е в крайно задно положение);
 7.2.2.2.5.
 площта от 300 mm пред всички седалки, с изключение на сгъваемите седалки, освен когато става дума за странично разположена седалка, където това разстояние може да бъде намалено до 225 mm. Когато се предвижда да се използва променливо разположение на която и да е седалка, виж точка 7.2.2.4;
 7.2.2.2.6.
 всяка повърхност, която не е изключена от изискванията на точки от 7.2.2.2.1 до 7.2.2.2.5 по-горе, на която е невъзможно да се разположи правоъгълник с размери 400 mm × 300 mm;
 7.2.2.2.7.
 при превозните средства от клас II площта, в която не се допускат правостоящи пътници;
 7.2.2.2.8.
 при двуетажните превозни средства площта на горния етаж;
 7.2.2.2.9.
 повърхността на площта(ите) за инвалидни колички, когато се смята за заета от ползвател(и) на инвалидната(ите) количка(и), вж. точка 7.2.2.4;
 7.2.2.2.10.
 повърхността на площта(ите) за инвалидни колички, предназначена единствено за ползване от ползвател(ите) на инвалидната(ите) количка(и).
 7.2.2.3. Превозното средство разполага с


text:
определен брой седящи места (Р), без да се броят сгъваемите седалки, които съответстват на изискванията на точка 7.7.8. Ако превозното средство принадлежи към клас I, II или A, броят на седящите места на всеки етаж е поне равен на квадратурата на съответния етаж, който е достъпен за пътниците и екипажа (ако такъв има), закръглена до най-близкото по-малко цяло число; Тази квадратура може да бъде намалена с 10 процента при превозни средства от клас I, с изключение на горния етаж.
 7.2.2.4. За превозни средства, оборудвани с променлив брой места за сядане, площта за правостоящи пътници (S1) и изискванията на точка 3.3.1 се определят за всяко от условията, където е приложимо, съответно:
 7.2.2.4.1.
 при заети всички възможни места за сядане, последвана от останалата площ за правостоящи пътници, и ако остава място — от площта, заета от инвалидни колички;
 7.2.2.4.2.
 при заета всяка възможна площ за правостоящи пътници, последвана от останалите места за сядане на пътниците, и ако остава място — от площта, заета от инвалидни колички;
 7.2.2.4.3
 при заета всяка възможна площ от инвалидни колички, последвана от останалата площ за правостоящи пътници, и след това — от възможните заети останали места за сядане.
 7.2.3. Обозначения на превозни средства
 7.2.3.1. Следва да се предвиди пространство в участъка на водача за обозначенията, предвидени в точка 3.3 от приложение 11, които да бъдат ясно видими за водача от неговото седящо положение.
 7.2.3.1.1.
 максималния брой места за сядане, за които превозното средство е конструирано да носи;
 7.2.3.1.2.
 максималния брой правостоящи места, за които превозното средство е конструирано, ако има такива;
 7.2.3.1.3.
 максималния брой инвалидни колички, за които превозното средство е конструирано, ако има такива.
 7.2.3.2. (Запазено)
 7.2.3.3. (Запазено)
 7.2.3.3.1.
 масата на багажа, който може да бъде превозван, когато превозното средство е натоварено с максимален брой пътници и екипаж, и превозното средство не надвишава технически допустимата максимална маса или допустимото натоварване за всяка ос. Това включва масата на багажа:
 7.2.3.3.1.1.
 в багажното отделение (маса Б, точка 7.4.3.3.1 от приложение 11);
 7.2.3.3.1.2.
 върху покрива, когато той е оборудван за превоз на багаж (маса BX, точка 7.4.3.3.1 от приложение 11).
 7.3. Якост на надстройката.
 7.3.1. Всички превозни средства на един етаж от клас II и клас III, имат надстройка, която отговаря на изискванията на Правило No 66.
 7.4. Изпитване на устойчивост
 7.4.1. Устойчивостта на превозно средство е такава, че точката, в която настъпва преобръщане на превозното средство, да не бъде премината, когато повърхността, върху която превозното средство стои, бъде наклонена последователно на двете страни на ъгъл 28o спрямо хоризонталата.
 7.4.2. По смисъла на горепосоченото изпитване, превозното средство е с масата си в готовност за движение, както е описано в точка 2.18 от настоящото правило, и с допълнително:
 7.4.2.1.
 Товари, равни на Q (както е определено в точка 3.2.3.2.1 от приложение 11), се поставят на всяка седалка за пътник (само на горния етаж в случай на двуетажни превозни средства).
 Ако едноетажно превозно средство е предвидено за правостоящи или с член на екипажа, който не е седнал, центърът на тежестта на товарите Q или 75 kg, които ги заместват, трябва да


text:
бъдат равномерно разпределени върху площта за правостоящи или площта за екипажа съответно, на височина 875 mm. Ако едноетажно превозно средство е предвидено да бъде използвано с член на екипажа, който не е седнал, центърът на тежестта на товара от 75 kg, представляващ члена на екипажа, трябва да бъде разположен на пътеката на горния етаж на височина от 875 mm.
 Когато превозното средство е оборудвано да носи багаж на покрива, равномерно се закрепва разпределена маса (BX), заместваща багажа с не по-малко от обявената от производителя маса в съответствие с точка 3.2.3.2.1 от приложение 11. Другите отделения за багаж не съдържат багаж.
 7.4.2.2.
 Ако превозното средство има променлива вместимост за седящи, за правостоящи или е предвидено да носи една или повече инвалидни колички, по отношение на площта за отделението за пътници, в което такива вариации се получават, товарите от точка 7.4.2.1 са по-големи от:
 а)
 масата, заместваща броя на седящите пътници, които могат да заемат площта, включително масата на всички седалки, които могат да се демонтират; или
 б)
 масата, заместваща броя на правостоящите пътници, които могат да заемат площта; или
 в)
 масата на инвалидните колички и ползвателите, които могат да заемат площта при обща маса 250 kg, всяка поставена на височина от 500 mm над пода в центъра на всеки участък за инвалидна количка; или
 г)
 масата на седналите пътници, правостоящи пътници и ползватели на инвалидни колички и всяка комбинация от тях, която може да се получи върху площта.
 7.4.3. Височината на всяко стъпало, предназначено да предотврати страничното приплъзване на колело на превозното средство, на стенда за изпитване за накланяне трябва да бъде не по-голяма от две трети от разстоянието между повърхността, върху която превозното средство стои преди накланянето, и онази част от джантата на въпросното колело, която се намира най-близо до повърхността, когато превозното средство е натоварено в съответствие с точка 7.4.2.
 7.4.4. По време на изпитването никои части от превозното средство не бива да влизат в контакт помежду си, ако същите в нормални експлоатационни условия не трябва да правят това, както и да няма части, претърпяващи увреждане или изместване спрямо обичайното си положение.
 7.4.5. Алтернативно може да се използва метод на изчисление, който да покаже, че превозното средство няма да се преобърне при условията, описани в 7.4.1 и 7.4.2. При изчисленията се взимат под внимание следните параметри:
 7.4.5.1.
 маси и размери;
 7.4.5.2.
 височина на центъра на тежестта;
 7.4.5.3.
 коефициенти на еластичност на окачването;
 7.4.5.4.
 вертикални и хоризонтални коефициенти за гумите;
 7.4.5.5.
 характеристики на регулатора на въздушното налягане в пневматичните ресори;
 7.4.5.6.
 разположение на центъра на моментите;
 7.4.5.7.
 съпротивление на усукване на тялото.
 Методът на изчисляване е описан в допълнение 1 от настоящото приложение.
 7.5. Противопожарна защита
 7.5.1. Отделение за двигателя
 7.5.1.1. За изработката на отделението за двигателя не трябва да се използват леснозапалими звукоизолиращи материали или материали, които са податливи на просмукване с гориво, масло или други запалими материали, освен ако те не са обвити с непромокаемо покритие.
 7.5.1.2. С оглед да се избегне, доколкото е възможно, натрупването на гориво, масло или други запалими материали в която и да е


text:
част от отделението на двигателя, се вземат предпазни мерки чрез подходящо разполагане на отделението на двигателя или чрез дренажни отвори.
 7.5.1.3. Между отделението на двигателя или който и да е друг източник на топлина (например устройства за поглъщане на енергията, освободена при продължително спускане на превозното средство по наклонена повърхност, т.е. забавители, или устройства за отопляване на вътрешността на каросерията, различни от устройствата, работещи чрез циркулация на гореща вода) и останалата част на превозното средство трябва да се монтира разделяща преграда от топлоизолационен материал. Всички фиксиращи скоби, уплътнения и други, използвани съвместно с разделящата преграда, трябва да бъдат огнеустойчиви.
 7.5.1.4. В отделението за пътници може да се инсталира нагревателно устройство, което не функционира с гореща вода, ако е поместено в кожух от материал, устойчив на създадените от устройството температури, не отделя токсични газове и е разположено по начин, предотвратяващ евентуалния контакт на който и да е от пътниците с нагорещени повърхности.
 7.5.1.5. При превозни средства с двигател, разположен в задната част на отделението за водача, отделението трябва да бъде оборудвано със система за сигнализиране, която да осигурява и звуков и визуален сигнал в случай на превишаване на температурата в отделението на двигателя, както и във всяко отделение, където има отоплително устройство.
 7.5.1.5.1.
 Системата за сигнализиране трябва да е проектирана така, че да долавя всяко надвишаване на температурата, което се появи при нормално функциониране, както в отделението на двигателя, така и във всяко отделение, където има отоплително устройство.
 7.5.1.5.2.
 Точка 7.5.1.5.1 се приема за изпълнена, ако следните участъци от отделението на двигателя и всяко отделение, в което има отоплително устройство, са контролирани по отношение на превишаване на температурата:
 7.5.1.5.2.1.
 участъци, в които в случай на изтичане запалими течности (течност или газ) могат да влязат в контакт с открити компоненти, например компресор или изпускателна тръба, включително части на двигателя, чиято работна температура е равна или по-висока от температурата на запалване на запалителната течност (течност или газ); и
 7.5.1.5.2.2.
 участъци, в които в случай на изтичане запалими течности (течност или газ) могат да влязат в контакт със защитени устройства, например независимо отоплително устройство, чиято работна температура е равна или по-висока от температурата на запалване на запалителната течност (течност или газ); и
 7.5.1.5.2.3.
 участъци, в които в случай на изтичане запалими течности (течност или газ) могат да влязат в контакт с компоненти, например генератора, чиято температура, в случай на отказ, може да стане равна или по-висока от температурата на запалване на запалителната течност (течност или газ).
 7.5.1.5.3.
 Сигналната система трябва да функционира винаги, когато се задейства пусковият електродвигател на двигателя докато изключващото устройство се задейства за спиране на двигателя, независимо от състоянието на превозното средство.
 7.5.2. Електрообзавеждане и кабели на електрическата инсталация
 7.5.2.1. Всички кабели трябва да са надеждно изолирани. Всички кабели и цялото електрооборудване трябва да издържат на условията на температура и влажност, на които са изложени. В отделението на двигателя трябва да се обърне особено внимание на пригодността им да издържат на температурата в него, както и на влиянието на всички възможни замърсители.
 7.5.2.2. По никой от кабелите, използвани в електрическата верига,


text:
не трябва да тече ток, по-голям от допустимия за съответния кабел, определен от начина на монтиране и максималната температура на окръжаващата среда.
 7.5.2.3. Всяка електрическа верига, която захранва елемент от оборудването, с изключение на пусковия електродвигател, запалителната уредба (принудително запалване), нагревателните свещи, устройството за спиране на двигателя, зарядната верига и връзката на акумулатора с масата, трябва да включва предпазител или прекъсвач. Веригите обаче, които захранват друго оборудване, може да бъдат защитени с общ предпазител или общ прекъсвач, при условие че тяхната номинална мощност не надвишава мощността на предпазителя или на прекъсвача. В случай на наличие на мултиплексиране, производителят следва да даде съответната пълна техническа информация при поискване от техническата служба, отговорна за провеждане на изпитванията.
 7.5.2.4. Всички кабели следва да са добре защитени и здраво закрепени по такъв начин, че да не могат да бъдат повреждани от срязване, протриване или прищипване.
 7.5.2.5. Когато в една или няколко от електрическите вериги на превозното средство напрежението надхвърля 100 V (ефективна стойност), всеки от полюсите на главното електрозахранване, който не е свързан към маса, трябва да се свързва с ръчно управляем прекъсвач, който да прекъсва връзката на тези вериги с главното електрозахранване, като се намира във вътрешната част на превозното средство на място, леснодостъпно за водача, при условие, че прекъсвачът не изключва електрическите вериги, осигуряващи задължителното захранване за външните светлини на превозното средство. Тази точка не се отнася за веригите за високо напрежение на запалителната уредба или самостоятелни вериги в отделните възли на оборудването на превозното средство.
 7.5.2.6. Всички електрически кабели се разполагат така, че никоя от частите им да не влиза в контакт с тръбопроводи за гориво или която и да било част от системата за отработили газове и да не бъде изложена на интензивно топлинно въздействие, освен ако не е осигурена подходяща специална изолация и защита, както например при изпускателните клапани с електромагнитно управление.
 7.5.3. Акумулаторни батерии
 7.5.3.1. Всички акумулатори следва да бъдат надеждно монтирани и леснодостъпни.
 7.5.3.2. Акумулаторното отделение следва да бъде отделено от отделението за пътници и отделението за водача и проветрявано с външен въздух.
 7.5.3.3. Клемите на акумулаторните батерии трябва да са защитени срещу късо съединение.
 7.5.4. Пожарогасители и средства за оказване на първа долекарска помощ
 7.5.4.1. Следва да се осигури свободно пространство за разполагане на един или няколко пожарогасителя, като поне единият от тях да се намира в близост до мястото на водача. При превозно средство от клас А или В пространството да е не по-малко от 8 dm3, а при клас I, II или III — не по-малко от 15 dm3. В случай на двуетажно превозно средство, на горния етаж трябва да се осигури едно допълнително свободно пространство за пожарогасител.
 7.5.4.2. Следва да се осигури свободно пространство за разполагане на един или няколко комплекта със средства за оказване на първа долекарска помощ. Така осигуреното пространство не трябва да бъде по-малко от 7 dm3, а минималният му размер — по-малък от 80 mm.
 7.5.4.3. За пожарогасителите и комплектите със средствата за оказване на първа долекарска помощ може да се предвиди защита срещу кражби и вандализъм (например разполагане


text:
в обособени шкафчета или зад чупливо стъкло), при условие местоположенията на посочените средства да са ясно обозначени и да е предвидена възможност за безпрепятственото им изваждане при аварийни обстоятелства.
 7.5.5. Материали
 Не трябва да се допуска леснозапалим материал в близост от 100 mm около изпускателната уредба, електрическо оборудване с високо напрежение или друг значим източник на топлина, освен ако материалите са надеждно защитени. При необходимост се осигурява защита за предотвратяване на контакт на греста или други леснозапалими материали с изпускателната уредба или останалите значими източници на топлина. По смисъла на настоящия точка под леснозапалим материал се разбира всеки материал, за който не е предвидено да издържа температурите, които са вероятни за конкретното място.
 7.6. Изходи
 7.6.1. Брой на изходите
 7.6.1.1. Минималният брой врати в превозното средство е две, или две обслужващи врати, или една обслужваща врата и една аварийна врата. Всяко двуетажно превозно средство трябва да има две врати на долния етаж (вж. също точка 7.6.2.2). Необходимият минимален брой на обслужващите врати е, както следва:
 Брой на пътници
 Брой на обслужващите врати
 КЛАС I & A
 КЛАС II
 КЛАС III & B
 9—45
 1
 1
 1
 46—70
 2
 1
 1
 71—100
 3
 (2 в случай на двуетажно превозно средство)
 2
 1
 > 100
 4
 3
 1
 7.6.1.2. Минималният брой на обслужващите врати във всяка отделна секция на съчленените превозни средства е една, с изключение на предната секция на съчленено превозно средство от клас I, където този брой трябва да е две.
 7.6.1.3. По смисъла на това изискване, обслужващите врати оборудвани с механизирана система за управление, не се считат за аварийни врати, освен ако те могат да бъдат лесно отворени ръчно, в случай на активиране на устройството по точка 7.6.5.1, при необходимост.
 7.6.1.4. Минималният брой изходи е такъв, че общият брой на изходите във всяко отделение да е, както следва:
 Брой на пътниците и членовете на екипажа за съответното отделение
 Минимален общ брой на изходите
 1—8
 2
 9—16
 3
 17—30
 4
 31—45
 5
 46—60
 6
 61—75
 7
 76—90
 8
 91—110
 9
 111—130
 10
 > 130
 11
 Трябва поотделно да се определи броят на изходите на всеки отделен етаж (в случай на двуетажно превозно средство) и на всяко самостоятелно отделение. За целите на определяне броя на аварийните изходи отделенията на тоалетните и на галериите не се считат за самостоятелни отделения. Аварийните люкове може де се броят само за една бройка от горепосочения брой на аварийните изходи.
 7.6.1.5. Всяка отделна секция от съчленено превозно средство се възприема като отделно превозно средство за целите на определяне на минималния брой и положението на изходите. Свързващите преходи между тях не се считат за изход. Тоалетните и кухненските боксове не се разглеждат като отделни отделения за целите на определянето на броя на аварийните изходи. Броят на пътниците се определя за всяка отделна секция. Равнината, в която лежат хоризонталните оси на еластичните шарнирни връзки между свързаните отделни секции на превозното средство и перпендикуляра към надлъжните оси на превозното средство, при движение напред, се приема за граница между секциите.
 7.6.1.6. Двойните обслужващи врати се броят за две врати, а